31999R1942
L 241/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1942/1999 НА КОМИСИЯТА
от 10 септември 1999 година
за изменение на приложения I, II и III към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 1931/1999 на Комисията (2), и по-специално членове 6, 7 и 8 от него,
(1)
като има предвид, че съгласно Регламент (ЕИО) № 2377/90, постепенно трябва да се определят максимално допустимите граници на остатъчни вещества от ветеринарномедицински продукти за всички използвани в Общността фармакологично активни субстанции, употребявани във ветеринарномедицински продукти, предназначени за животни, използвани за храна;
(2)
като има предвид, че максимално допустимите граници на остатъчни вещества може да се определят, едва когато Комитетът за ветеринарномедицинските продукти прегледа всички данни, свързани с безопасността на остатъците от съответното вещество по отношение на потребителите на храни от животински произход и влиянието на остатъчните вещества върху промишлената преработка на храните;
(3)
като има предвид, че за определянето на максимално допустими граници на остатъчни вещества от ветеринарномедицински продукти в храните от животински произход следва да се уточнят животинските видове, в които може да се открият остатъчни вещества, допустимите нива на остатъчни вещества за всяка от месните тъкани, получена от обработеното животно (прицелна тъкан) и естеството на остатъчното вещество, необходимо за контрола на остатъчните вещества (маркерно остатъчно вещество);
(4)
като има предвид, че за контрола на остатъчните вещества, съобразно съответното законодателството на Общността в тази област, обикновено трябва да се определят максимално допустимите граници на остатъчни вещества за прицелните тъкани, черния дроб или бъбреците; като има предвид, че черният дроб и бъбреците често се извличат от кланични трупове, които са обект на международна търговия и че поради тази причина е важно да се определят също така максимално допустими граници и за мускулните и мастните тъкани;
(5)
като има предвид, че в случай на ветеринарномедицински продукти, предназначени за птици носачки, за животни в период на лактация или за пчели, следва също така да се определят максимално допустими граници за яйцата, млякото и меда;
(6)
като има предвид, че клорсулон, данофлоксацин, флорфеникол и моксидектин трябва да бъдат включени в приложение I към Регламент (ЕИО) № 2377/90;
(7)
като има предвид, че левометадон, фенпипрамидов хлорхидрат, apocynum cannabinum, хидрохлортиазид, virola sebifera, selenicereus grandiflorus, thuja occidentalis, трикаинов мезилат, трихлорметиазид, винкамин и harunga madagascariensis трябва да бъдат включени в приложение II към Регламент (ЕИО) № 2377/90;
(8)
като има предвид, че за приключването на научните изследвания следва да бъде включен делтаметрин в приложение III към Регламент (ЕИО) № 2377/90;
(9)
като има предвид, че следва да се предвиди срок от шейсетдневен период преди влизането в сила на настоящия регламент, за да се позволи на държавите-членки, предвид разпоредбите на настоящия регламент, да направят необходимото адаптиране в разрешителните за пускане на пазара на съответните ветеринарномедицински продукти, издавани в съответствие с Директива 81/851/ЕИО на Съвета (3), последно изменена с Директива 93/40/ЕИО (4);
(10)
като има предвид, че мерките, предвидени в настоящия регламент, са съобразени със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент (ЕИО) № 2377/90 се изменят съгласно приложението към настоящия регламент.
Член 2
Настоящият регламент влиза в сила на шейсетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 септември 1999 година.